મુંબઈ, 1 માર્ચ : શું એવું શક્ય છે કે કોઈ વ્યક્તિ પ્રવાસ તો ટ્રેનના સ્લીપર કોચમાં કરે અને જ્યારે ઉતરાણ જનરલ ડબ્બામાંથી કરે? આપનો જવાબ ચોક્કસ નામાં જ હશે. એવું કઈ રીતે શક્ય બને. આજકાલ તો સામાન્ય મધ્યમ વર્ગના લોકો પણ જનરલ ડબ્બાની ભીડથી બચવા રિઝર્વેશન ટિકિટ લઈને જ મુસાફરી કરે છે, ત્યારે આ તો રોહિતનો રાહુલ છે. એ વળી કઈ રીતે જનરલ ડબ્બામાં મુસાફરી કરે અને સાચે જ તેણે ચેન્નઈ એક્સપ્રેસ જેવી સુપરહિટ ટ્રેનમાં પ્રવાસ તો સ્લીપર કોચમાં જ કર્યો, પણ જ્યારે ઉતરાણ જનરલ ડબ્બામાંથી કર્યો.